**MARTFŰ VÁROS POLGÁRMESTERÉTŐL**

5435 Martfű, Szent István tér 1. Tel: 56/450-222,

e-mail: titkarsag@ph.martfu.hu

**JELENTÉS**

**a lejárt határidejű határozatok végrehajtásáról**

Tisztelt Képviselő-testület!

A lejárt határidejű határozatok végrehajtásáról az alábbiakban adok számot

* **Martfű Város Önkormányzata Képviselő-testületének**

**101/2018.(VI.28.) határozata**

**a Martfű Városi Művelődési Központ és Könyvtár igazgatói pályázat kiírásáról**

**A pályázat elbírálásának határideje: 2018. november 30.**

***Végrehajtás: Martfű Város Önkormányzata Képviselő-testülete a 143/2018.(IX.27.) határozatával döntött a*** *Martfű Városi Művelődési Központ és Könyvtár igazgatói megbízásáról. Martfű Város Képviselő-testülete 2018. december 1-jei hatállyal 2023. november 30-ig a Martfű Városi Művelődési Központ és Könyvtár igazgatói beosztás ellátásával Asztalos Árpádné, Martfű, Gesztenye sor 4. szám alatti lakost bízta meg.*

* **Martfű Város Önkormányzata Képviselő-testületének**

**142/2018.(IX.27.) határozata**

lakóépületek energetikai felújításához, korszerűsítéséhez nyújtandó támogatás pályázati kiírásáról, lakóépületek energetikai felújításához, korszerűsítéséhez nyújtandó támogatásról szóló önkormányzati rendelet felülvizsgálatáról

1. Martfű Város Önkormányzatának Képviselő-testülete megtárgyalta a lakóépületek energetikai felújításához, korszerűsítéséhez nyújtandó támogatás pályázati kiírására vonatkozó előterjesztést, és meghirdeti, a lakóépületek energiatakarékosságának javítását célzó beruházások 2018. évi támogatására vonatkozó pályázatát, e határozat melléklete szerint.
2. Martfű Város Önkormányzatának Képviselő-testülete a lakóépületek energetikai felújításához, korszerűsítéséhez nyújtandó támogatásról szóló önkormányzati rendeletet a Pénzügyi Ügyrendi és Városfejlesztési Bizottság javaslatára felülvizsgálja.

**Határidő:        2018. december 31.**

**Felelős:           Pénzügyi, Ügyrendi és Városfejlesztési Bizottság**

***Végrehajtás:*** *A lakóépületek energetikai felújításához, korszerűsítéséhez nyújtandó támogatásról szóló önkormányzati rendelet felülvizsgálata folyamatban van, ezért szükséges a* ***határidőt módosítani a februári soros ülésre.***

* **Martfű Város Önkormányzata Képviselő-testületének**

**154/2018.(X.29.) határozata**

**Körös-Tisza menti Önkormányzatok Hulladékrekultivációs Társulás megszüntetéséről**

1. Martfű Város Önkormányzatának Képviselő-testülete

1. *Magyarország helyi önkormányzatairól szóló 2011. évi. CLXXXIX. törvény 88. § (2) bekezdésében és 91. § b.)* pontjában foglaltakra figyelemmel jóváhagyólag hozzájárul a Körös-Tisza menti Önkormányzatok Hulladékrekultivációs Társulása *2018. december 31. napjával* történő megszüntetéséhez, ezért a Képviselő-testület jóváhagyja és elfogadja a társulás megszüntetéséről szóló megállapodást,
2. elfogadja az együttműködési megállapodást, amely a KEOP-7.2.3.0-2008-0036 és KEOP 2.3.0/2F/09-11-2011-0002 pályázat fenntartási idejére 2021.03.31. vonatkozóan, hogy a gesztor önkormányzat Öcsöd Nagyközség,
3. felhatalmazza a polgármestert, hogy a társulás megszüntetéséről szóló megállapodást, illetve az együttműködési megállapodást aláírja.

Határidő: 2018. december 31.

Felelős: polgármester

2. A Képviselő-testület a Körös-Tisza menti Önkormányzatok Hulladékrekultivációs Társulás megszüntetéséről szóló 125/2018.(VIII.9) határozatát hatályon kívül helyezi.

***Végrehajtás:*** *A társulás megszüntetéséről szóló megállapodást, illetve az együttműködési megállapodást a polgármester december hónapban* ***aláírta.***

* **Martfű Város Önkormányzata Képviselő-testületének**

**155/2018.(X.29.) határozata**

**Tiszazugi Ivóvízminőség-javító Önkormányzati Társulás megszüntetéséről**

1. Martfű Város Önkormányzatának Képviselő-testülete

1. *Magyarország helyi önkormányzatairól szóló 2011. évi. CLXXXIX. törvény 88. § (2) bekezdésében és 91. § b.)* pontjában foglaltakra figyelemmel jóváhagyólag hozzájárul a Tiszazugi Ivóvízminőség-javító Önkormányzati Társulás *2018. december 31. napjával* történő megszüntetéséhez, ezért a Képviselő-testület jóváhagyja és elfogadja a társulás megszüntetéséről szóló megállapodást,
2. elfogadja az együttműködési megállapodást, amely a KEOP 1.3.0/2F/09-2011-0002 pályázat fenntartási idejére 2021.05.31. vonatkozóan, hogy a gesztor önkormányzat Öcsöd Nagyközség,
3. felhatalmazza a polgármestert, hogy a társulás megszüntetéséről szóló megállapodást, illetve az együttműködési megállapodást aláírja.

Határidő: 2018. december 31.

Felelős: polgármester

2. A Képviselő-testület a Tiszazugi Ivóvízminőség-javító Önkormányzati Társulás megszüntetéséről szóló 124/2018.(VIII.9) határozatát hatályon kívül helyezi.

***Végrehajtás:*** *A társulás megszüntetéséről szóló megállapodást, illetve az együttműködési megállapodást a polgármester december hónapban* ***aláírta.***

* **Martfű Város Önkormányzata Képviselő-testületének**

**168/2018.(XI.29.) határozata**

a helyi esélyegyenlőségi program elfogadásáról

Martfű Város Önkormányzatának Képviselő-testülete megtárgyalta a helyi esélyegyenlőségi program elfogadására vonatkozó előterjesztést, és az alábbiak szerint döntött:

1.) Martfű Város Önkormányzatának Képviselő-testülete elfogadja a határozat mellékletét képező Helyi Esélyegyenlőségi Programot (2018-2023).

2.) A Képviselő-testület felkéri dr. Papp Antal polgármestert, hogy gondoskodjon a Helyi Esélyegyenlőségi Programban megfogalmazott feladatok határidőben történő teljesítéséről.

3.) Martfű Város Önkormányzat Képviselő-testülete megbízza dr. Papp Antal polgármestert, hogy gondoskodjon a Helyi Esélyegyenlőségi Program közzétételéről a Szociális és gyermekvédelmi Főigazgatóság által létrehozott szoftver dokumentumai közé töltse fel az önkormányzati határozatot.

Felelős: dr. Papp Antal polgármester

Határidő: a döntést követő 5 napon belül

***Végrehajtás:*** *Az elkészült és elfogadott Helyi Esélyegyenlőségi Programot a fórum tagjai megkapták, és az intézkedési tervben foglalt feladatok megvalósításán dolgozni fognak. Az esélyegyenlőségi referens segítségével* ***a Szociális és Gyermekvédelmi Főigazgatóság által működtetett Hep szoftver dokumentumai közé fel lett töltve a dokumentum, illetve a honlapon történő publikálása is megtörtént.***

* **Martfű Város Önkormányzata Képviselő-testületének**

**174/2018.(XI.29.) határozata**

**Az Országos Egyesület A Mosolyért Közhasznú Egyesület támogatásáról a Martfűi Mentőállomásra eszközbeszerzés céljából**

Martfű Város Önkormányzatának Képviselő-testülete megtárgyaltaaz Országos Egyesület A Mosolyért Közhasznú Egyesület támogatásáról a Martfűi Mentőállomásra eszközbeszerzés céljából szóló előterjesztést és az alábbi határozatot hozza:

Martfű Város Önkormányzatának Képviselő-testületeaz Országos Egyesület A Mosolyért Közhasznú Egyesület részére 50.000.- Ft pénzbeni támogatást nyújt abból a célból, hogy a Martfűi Mentőállomás részére sürgősségi-mentéstechnikai eszközcsomag beszerzésére kerüljön sor.

A Képviselő-testület a támogatás fedezetét az Önkormányzat 2018. évi költségvetése általános tartalék kerete terhére biztosítja.

A Képviselő-testület felhatalmazza a polgármestert a támogatással kapcsolatos dokumentumok aláírására.

Felelős: Dr. Papp Antal polgármester

Határidő: 2018. december 10.

***Végrehajtás:****A megállapodást polgármester úr december hónapban* ***aláírta,*** *a támogatás összege* ***2018. december 21-én átutalásra került.***

**Határozati javaslat:**

Martfű Város Önkormányzata Képviselő-testületének

…/2018.(…….) határozata

a lejárt határidejű határozatokról

Martfű Város Önkormányzatának Képviselő-testülete megtárgyalta a lejárt határidejű határozatok végrehajtásáról szóló jelentést, és az alábbi határozatot hozta:

1. Martfű Város Önkormányzatának Képviselő-testülete a lejárt határozatok végrehajtásáról szóló **jelentést elfogadja, és**

* a Martfű Városi Művelődési Központ és Könyvtár igazgatói pályázat kiírásáról szóló 101/2018.(VI.28.) határozatát,
* a Körös-Tisza menti Önkormányzatok Hulladékrekultivációs Társulás megszüntetéséről szóló 154/2018.(X.29.) határozatát,
* a Tiszazugi Ivóvízminőség-javító Önkormányzati Társulás megszüntetéséről szóló 155/2018.(X.29.) határozatát,
* a helyi esélyegyenlőségi program elfogadásáról szóló 168/2018.(XI.29.) határozatát,
* az Országos Egyesület A Mosolyért Közhasznú Egyesület támogatásáról a Martfűi Mentőállomásra eszközbeszerzés céljából szóló 174/2018.(XI.29.) határozatát,

**hatályon kívül helyezi.**

1. Martfű Város Önkormányzatának Képviselő-testülete a lejárt határozatok végrehajtásáról szóló jelentést elfogadja, és

* a lakóépületek energetikai felújításához, korszerűsítéséhez nyújtandó támogatás pályázati kiírásáról, lakóépületek energetikai felújításához, korszerűsítéséhez nyújtandó támogatásról szóló önkormányzati rendelet felülvizsgálatáról szóló 142/2018.(IX.27.) határozatát **továbbra is érvényben tartja, és új határidőt állapít meg.**

**Határidő: 2019. februári soros ülés.**

Erről értesülnek:

1. Képviselő-testület Tagjai

2. Jász-Nagykun-Szolnok Megyei Kormányhivatal, Szolnok

3. Polgármesteri Hivatal irodavezetők

4. Irattár

Martfű, 2019. január 22.

Dr. Papp Antal

polgármester

Készítette: Körmendi Andrásné főelőadó

Látta: Szász Éva

jegyző